title: Deċiżjoni tal-Kummissjoni ta' l- 4 ta' Awwissu 2004 li taċċetta impenn offrut f'konnessjoni mal-proċedimenti anti-dumping li jirrigwarda l-importazzjonijiet tal-polyethylene terephthalate li joriġina, inter alia , mill-Awstralja

text:
5.12.2008           MT              Il-Ġurnal Uffiċjali ta’ l-Unjoni Ewropea                          105

32004D0600

L 271/38                        IL-ĠURNAL UFFIĊJALI TA’ L-UNJONI EWROPEA                         19.8.2004

                                 DEĊIŻJONI TAL-KUMMISSJONI

                                        ta’ l-4 ta’ Awwissu 2004

    li taċċetta impenn offrut f'konnessjoni mal-proċedimenti anti-dumping li jirrigwarda l-
      importazzjonijiet tal-polyethylene terephthalate li joriġina, inter alia, mill-Awstralja

                                              (2004/600/KE)

IL-KUMMISSJONI TAL-KOMUNITAJIET EWROPEJ,

Wara li kkunsidrat it-Trattat li jistabbilixxi l-Komunità Ewropea,

Wara li kkunsidrat ir-Regolament tal-Kunsill (KE) Nru 384/96 tat-22 ta' Diċembru 1995 dwar
il-ħarsien kontra importazzjonijiet li huma oġġett ta’ dumping minn pajjiżi li mhumiex
membri tal-Komunitajiet Ewropej1 (ir-‘regolament bażiku’), u b'mod partikolari l-Artikoli 8 u
9 tiegħu,

Wara li kkonsultat mal-Kumitat Konsultattiv,

Billi,

                                          A. IL-PROĊEDURA

(1)        Fid-19 ta’ Frar 2004, il-Kummissjoni imponiet, bir-Regolament (KE) Nru 306/20042,
           dazju anti-dumping provviżorju fuq l-importazzjonijiet fil-Komunità ta’ poly(ethylene
           terephthalate) (minn hawn 'il quddiem imsejjaħ ‘PET’ jew ‘il-prodott ikkonċernat’) li
           joriġina fl-Awstralja, fir-Repubblika tal-Poplu taċ-Ċina u fil-Pakistan (‘ir-Regolament
           provviżorju’).

(2)        Wara l-adozzjoni tal-miżuri anti-dumping provviżorji, il-Kummissjoni kompliet l-
           investigazzjoni tad-dumping, ħsara u l-interess tal-Komunità. Is-sejbiet definittivi u l-
           konklużjonijiet tal-investigazzjoni huma stipulati fir-Regolament tal-Kunsill (KE)
           Nru 1467/20043 li jimponi dazju anti-dumping definittiv fuq importazzjonijiet tal-PET
           li joriġina mill-Awstralja, ir-Repubblika tal-Poplu taċ-Ċina u l-Pakistan (‘ir-

1
           ĠU L 56, 6.3.1996, p. 1. Ir-Regolament kif l-aħħar emendat bir-Regolament (KE) Nru 461/2004 (ĠU
           L 77, 13.3.2004, p. 12) .
2
           ĠU L 52, 21.2.2004, p. 5.
3
           Ara l-paġna 1 ta' dan il-Ġurnal Uffiċjali
 ---pagebreak--- 106                MT          Il-Ġurnal Uffiċjali ta’ l-Unjoni Ewropea                    5.12.2008

       Regolament                                                                       definittiv’).

(3)    L-investigazzjoni kkonfermat is-sejbiet provviżorji ta’ dumping ta’ ħsara li
       jirrigwardaw l-importazzjonijiet tal-prodott ikkonċernat li joriġina mill-Awstralja u r-
       Repubblika tal-Poplu taċ-Ċina.

                                         B. L-IMPENN

(4)    Wara l-adozzjoni tal-miżuri anti-dumping provviżorji, produttur kooperattiv li jesporta
       fl-Awstralja (Leading Synthetics Pty Ltd) offra prezz tal-impenn skont l-Artikolu 8(1)
       tar-Regolament bażiku. F’dan l-impenn, il-produttur li jesporta kkonċernat offra li
       jbiegħ il-prodott kkonċernat fil-livell jew fuq il-liveli ta' prezzijiet li jeliminaw l-effett
       ta’ ħsara ta’ dumping.

(5)    Il-kumpanija se tipprovdi wkoll lill-Kummissjoni b’informazzjoni regolari u dettaljata
       dwar l-esportazzjonijiet tagħha lejn il-Komunità, li jfisser li l-impenn jista’ jiġi
       ssorveljat b’mod effettiv mill-Kummissjoni. Barra minn hekk, l-istruttura tal-bejgħ tal-
       kumpanija hija magħmula b'mod li l-Kummissjoni tikkunsidra li r-riskju li l-impenn
       ma jinżammx huwa wieħed limitat.

(6)    Minħabba dan, huwa kkunsidrat li l-impenn ikun aċċettat.

(7)    Biex il-Kummissjoni tkun tista’ tissorvelja b’mod effettiv il-konformità tal-kumpanija
       mal-impenn, meta t-talba għar-rilaxx għaċ-ċirkolazzjoni libera skont l-impenn issir
       lill-awtorità rilevanti tad-dwana, l-eżenzjoni mid-dazju għandha tiddependi fuq li tkun
       preżentata fattura li jkollha mill-inqas il-punti ta’ informazzjoni elenkati fl-Anness 2
       tar-Regolament tal-Kunsill (KE) Nru 1467/2004. Dan il-livell ta’ informazzjoni hu
       wkoll meħtieġ sabiex jippermetti lill-awtoritajiet tad-dwana jaċċertaw irwieħhom bi
       preċiżjoni suffiċjenti li l-ġarr jikkorispondi mad-dokumenti kummerċjali. Meta ma
       tkunx ippreżentata fattura bħal din, jew meta ma tikkorrispondix mal-prodott
       ippreżentat lid-dwana, għandu minflok jitħallas l-ammont xieraq ta’ dazju anti-
       dumping.

(8)    Fil-każ ta' ksur jew irtirar tal-impenn, jew ksur issuspettat, jista' jiġi impost dazju anti-
       dumping skont l-Artikolu 8(9) u (10) tar-Regolament bażiku,

IDDEĊIDIET KIF ĠEJ:

                                            Artikolu 1

L-impenn offrut mill-produttur esportatur imsemmi hawn isfel, b’konnessjoni mal-
proċediment anti-dumping preżenti dwar importazzjonijiet ta’ ċertu poly(ethylene
terephthalate) li joriġina mill-Awstralja, ir-Repubblika tal-Poplu taċ-Ċina u l-Pakistan huwa
b’dan aċċettat.

          Pajjiż                          Il-manifattur                      Kodiċi TARIC
                                                                              addizzjonali
 ---pagebreak--- 5.12.2008      MT           Il-Ġurnal Uffiċjali ta’ l-Unjoni Ewropea                107

  Awstralja             Leading Synthetics Pty Ltd                     A503

                                         Artikolu 2

Din id-Deċiżjoni tidħol fis-seħħ fil-jum wara dak tal-pubblikazzjoni tagħha f’Il-Ġurnal
Uffiċjali tal-Unjoni Ewropea.

Magħmula fi Brussell, 4 ta’ Awwissu 2004.

                                            Għall-Kummissjoni
                                            Pascal Lamy
                                            Membru tal-Kummissjoni


title: 2010/233/: Deċiżjoni tal-Kummissjoni tas- 26 ta’ April 2010 dwar it-twaqqif ta’ Grupp Espert rigward il-Qafas Komuni ta’ Referenza fil-qasam tal-liġi kuntrattwali Ewropea

text:
               27.4.2010

               MT

               Il-Ġurnal Uffiċjali tal-Unjoni Ewropea

               L 105/109

         DEĊIŻJONI TAL-KUMMISSJONI
   tas-26 ta’ April 2010
   dwar it-twaqqif ta’ Grupp Espert rigward il-Qafas Komuni ta’ Referenza fil-qasam tal-liġi kuntrattwali Ewropea
   (2010/233/UE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Billi:

               (1)

               Il-Kunsill Ewropew ta’ Tampere f’Ottubru 1999 talab lill-Kummissjoni sabiex tistudja l-bżonn li tiġi armonizzata leġiżlazzjoni fil-qasam tal-liġi sostantiva ċivili.

               (2)

               Il-Kummissjoni ħarġet Komunikazzjoni dwar il-Liġi Kuntrattwali Ewropea (1) fl-2001 sabiex twaqqaf proċess ta’ konsultazzjoni dwar problemi u azzjonijiet potenzjali fil-qasam tal-liġi kuntrattwali. Ir-risposti indikaw kunsens ċar dwar il-ħtieġa li tiġi mtejba l-konsistenza tal-leġiżlazzjoni eżistenti dwar il-liġi kuntrattwali tal-Unjoni sabiex tiġi żgurata l-applikazzjoni uniformi tagħha u l-funzjonament kif suppost tas-suq intern.

               (3)

               Il-Kummissjoni ħarġet pjan ta’ azzjoni dwar “Liġi Kuntrattwali Ewropea aktar koerenti” (2) fl-2003 li kien ippropona sabiex tiġi mtejba l-kwalita’ u koerenza tal-leġiżlazzjoni tal-Unjoni dwar il-liġi tal-kuntratti permezz tal-istabbiliment ta’ Qafas Komuni ta’ Referenza, li se jipprovdi lill-Unjoni b’għodda ta’ referenza li ma torbotx li fiha prinċipji, definizzjonijiet u regoli mudelli li għandhom jiġu użati għar-reviżjoni ta’ leġiżlazzjoni tal-Unjoni eżistenti u għall-preparazzjoni ta’ leġiżlazzjoni ġdida fil-qasam tal-liġi kuntrattwali.

               (4)

               Bħala miżura ta’ preparazzjoni, il-Kummissjoni ffinanzjat fl-2005, permezz ta’ għotja taħt il-Programm Qafas Nru 6 għar-Riċerka, netwerk akkademika Ewropea ta’ riċerkaturi sabiex jagħmlu riċerka legali fil-fond li wasslet għal Abbozz akkademiku tal-Qafas Komuni ta’ Referenza (minn issa ‘l quddiem riferut bħala “l-Abbozz tal-Qafas Komuni ta’ Referenza”).

               (5)

               Il-Programm ta’ Stokkolm għall-2010-2014 jistieden lill-Kummissjoni sabiex tissottometti proposta dwar Qafas Komuni ta’ Referenza fil-qasam tal-liġi kuntrattwali Ewropea li għandha tkun sett ta’ prinċipji fundamentali, definizzjonijiet u regoli mudelli li ma jorbtux u li għandhom jintużaw mil-leġiżlaturi fuq livell tal-Unjoni sabiex jiġi żgurat aktar koerenza u kwalità fil-proċess ta’ leġiżlazzjoni.

               (6)

               L-Istrateġija Ewropea 2020 għal tkabbir intelliġenti, sostenibbli u inklussiv (3) tirrikonoxxi l-bżonn li tagħmilha aktar faċli u b’anqas spejjeż għan-negozjanti u konsumaturi sabiex jikkonkludu kuntratti ma’ sħabhom fil-pajjiżi l-oħra tal-UE, inter alia, billi jsir progress lejn Liġi Kuntrattwali Ewropea fakultattiva.

               (7)

               Huwa għalhekk meħtieġ li jitwaqqaf grupp ta’ esperti fil-qasam tal-liġi ċivili, u b’mod partikolari liġi tal-kuntratt, u li jiġu definiti l-ħidmiet u l-istruttura tiegħu.

               (8)

               Il-grupp għandu jassisti lill-Kummissjoni sabiex jipprepara proposta għal Qafas Komuni ta’ Referenza fil-qasam tal-liġi kuntrattwali Ewropea, inkluż liġi kuntrattwali tal-konsumaturi u tal-kummerċjanti, billi juża l-Abbozz dwar il-Qafas Komuni ta’ Referenza bħala bidu u li jikkunsidra xogħol ieħor ta’ riċerka li sar f’dan il-qasam kif ukoll tal-acquis tal-Unjoni. Il-grupp għandu, b’mod partikolari, jgħin lill-Kummissjoni jagħżel dawk il-partijiet tal-Abbozz tal-Qafas Komuni ta’ Referenza li huma ta’ relevanza diretta jew indiretta għal-liġi kuntrattwali, u jirristrutturaw, jirrevedu u jissupplimentaw il-kontenut magħżul.

               (9)

               Il-grupp għandu jkun magħmul minn esperti kwalifikati ħafna b’kompetenza fil-qasam tal-liġi ċivili, u b’mod partikolari fil-liġi kuntrattwali, maħtura fil-kapaċita’ personali tagħhom.

               (10)

               Għandu jkun hemm dispożizzjoni dwar ir-regoli dwar l-iżvelar tat-tagħrif mill-membri tal-grupp, li tkun bla ħsara għar-regoli tal-Kummissjoni dwar is-sigurtà kif imniżżlin fl-Anness għad-Deċiżjoni tal-Kummissjoni 2001/844/KE, KEFA, Euratom (4).

               (11)

               Id-dejta personali kollha relatata mal-membri tal-grupp għandha tkun ipproċessata b’konformità mar-Regolament tal-Parlament Ewropew u tal-Kunsill (KE)oNru 45/2001 tat-18 ta’ Diċembru 2000 dwar il-protezzjoni tal-individwi fir-rigward tal-ipproċessar ta’ dejta personali mill-istituzzjonijiet u l-korpi tal-Komunità u dwar il-moviment liberu ta’ din id-dejta (5).

               (12)

               Huwa xieraq li jiġi ffissat perjodu għall-applikazzjoni ta’ din id-Deċiżjoni. Il-Kummissjoni se tikkunsidra fi żmien propizju, kemm hu xieraq li tingħata estensjoni,

         IDDEĊIDIET KIF ĠEJ:
   Artikolu 1
   Grupp Espert rigward il-Qafas Komuni ta’ Referenza fil-qasam tal-Liġi kuntrattwali Ewropea
   Il-grupp ta’ esperti “Grupp Espert rigward il-Qafas Komuni ta’ Referenza fil-qasam tal-liġi kuntrattwali Ewropea”, minn hawn ‘il quddiem imsejjaħ bħala “il-grupp”, qiegħed jiġi hawnhekk imwaqqaf.
   Artikolu 2
   Missjoni
   Il-ħidma tal-grupp għandha tkun li tassisti lill-Kummissjoni fil-preparazzjoni ta’ proposta għall-Qafas Komuni ta’ Referenza fil-qasam tal-liġi kuntrattwali Ewropea, inkluż liġi kuntrattwali tal-konsumaturi u tal-kummerċjanti, u b’mod partikolari:

               (a)

               fl-għażla ta’ dawk il-partijiet tal-Abbozz tal-Qafas Komuni ta’ Referenza li huma ta’ relevanza diretta jew indiretta lil-liġi kuntrattwali; u

               (b)

               fir-ristrutturazzjoni, reviżjoni u supplimenti tal-kontenuti magħżula tal-Abbozz Komuni ta’ Referenza, filwaqt li jikkunsidraw ukoll xogħol ieħor ta’ riċerka li sar f’dan il-qasam kif ukoll l-acquis tal-Unjoni.

         Artikolu 3
   Konsultazzjoni
   Il-Kummissjoni tista’ tikkonsulta l-grupp fuq kull kwistjoni relatata mal-preparazzjoni ta’ proposta għall-Qafas Komuni ta’ Referenza fil-qasam tal-liġi kuntrattwali Ewropea.
   Artikolu 4
   Sħubija – Ħatra
   1.   Il-grupp m’għandux ikun iktar minn 20 membru.
   2.   Il-membri għandhom jiġu maħtura mid-Direttorat-Ġenerali tad-DĠ Ġustizzja, Liberta’ u Sigurta’ minn fost speċjalisti b’kompetenza liema bħala fil-qasam tal-liġi ċivili u b’mod partikolari l-liġi kuntrattwali. Il-ħatra tal-membri għandha ssir b’tali mod sabiex tassigura, kemm jista’ jkun, bilanċ adegwat f’termini ta’ firxa ta’ kompetenzi, oriġini ġeografika u sess.
   3.   Il-Membri għandhom jinħatru fil-kapaċita’ personali u għandhom jaġixxu b’mod indipendenti u fl-interess pubbliku.
   4.   Il-grupp għandu jinkludi esperti mill-kategoriji li ġejjin:

               —

               organizzazzjonijiet ta’ xjenza u riċerka, l-akkademja,

               —

               persuni legali,

               —

               esperti li jirrappreżentaw lis-soċjeta’ ċivili.

         5.   Il-membri tal-Grupp għandhom jinħatru għal kariga li tispiċċa fis-26 ta’ April 2012.
   6.   Il-membri ma jistgħux jaħtru membru alternattiv sabiex jissostitwuhom, ħlief bil-ftehim tal-Kummissjoni.
   7.   Il-membri li ma jibqgħux f’pożizzjoni li jikkontribwixxu b’mod effettiv fil-ħidmiet tal-grupp, li jippreżentaw ir-riżenja tagħhom jew li ma jirrispettawx il-kundizzjonijiet stabbiliti fil-paragrafu 3 ta’ dan l-Artikolu, jew l-Artikolu 339 tat-Trattat, jistgħu jiġu ssostitwiti għall-kumplament tal-mandat tagħhom.
   8.   Il-membri għandhom jiffirmaw dikjarazzjoni fejn jistqarru li huma jaġixxu fl-interess pubbliku kif ukoll dikjarazzjoni li tikkonferma n-nuqqas jew l-eżistenza ta’ kwalunkwe interess li jista’ jaffettwa l-oġġettività tagħhom.
   9.   L-ismijiet tal-membri għandhom jiġu ppubblikati fir-Reġistru tal-gruppi esperti tal-Kummissjoni u fuq is-sit tal-Internet tad-DĠ Ġustizzja, Liberta’ u Sigurta’. L-ismijiet tal-membri għandhom jinġabru, jiġu pproċessati u ppubblikati skont ir-Regolament (KE) Nru 45/2001.
   10.   Membri li ma jixtiqux ikollhom isimhom żvelat jistgħu japplikaw għal deroga minn din ir-regola. Ir-rikjesta li ma jiġix skopert l-isem ta’ membru ta’ grupp espert għandha tiġi kkunsidrata ġustifikata kull fejn pubblikazzjoni tkun tista’ tfixkel is-sigurta’ jew l-integrita’ tiegħu jew tagħha jew jippreġudika b’mod mhux ġust il-privatezza tiegħu jew tagħha.
   Artikolu 5
   Operazzjoni
   1.   Il-Kummissjoni għandu jkollha l-presidenza tal-grupp.
   2.   Bi ftehim mal-Kummissjoni, jistgħu jitwaqqfu sottogruppi biex jeżaminaw il-mistoqsijiet speċifiċi skont it-termini ta’ referenza stabbiliti mill-grupp. Kif jintemm il-mandat tagħhom dawn il-sottogruppi għandhom jiġu xolti.
   3.   Ir-rappreżentant tal-Kummissjoni lill-esperti barra mill-grupp li għandhom kompetenza speċifika dwar suġġett fuq l-aġenda jew osservaturi, b’mod partikolari mill-Parlament Ewropew u mill-Kunsill jista’ jitlobhom jipparteċipaw fid-deliberazzjonijiet tal-grupp jew tas-sottogrupp jekk dan ikun ta’ siwi u/jew meħtieġ.
   4.   It-tagħrif miksub mill-parteċipazzjoni fid-deliberazzjonijiet tal-grupp jew tas-sottogrupp ma jistax jinkixef jekk, fil-fehma tal-Kummissjoni, dak it-tagħrif jirrigwarda kwistjonijiet kunfidenzjali.
   5.   Il-grupp u s-sottogruppi tiegħu għandhom normalment jiltaqgħu fl-istabbilimenti tal-Kummissjoni skont il-proċeduri u l-iskeda stabbilita minnha. Il-Kummissjoni għandha tipprovdi s-servizzi ta’ segretarjat. Uffiċjali oħrajn tal-Kummissjoni li jkollhom interess fil-proċedimenti jistgħu jattendu l-laqgħat tal-grupp u tas-sottogruppi tiegħu.
   6.   Il-grupp għandu jadotta r-regoli ta’ proċedura tiegħu abbażi tar-regoli standard ta’ proċedura għal gruppi ta’ esperti adottati mill-Kummissjoni.
   7.   Il-Kummissjoni tista’ tippubblika kwalunkwe sommarju, konklużjoni, jew parti minn konklużjoni jew dokument ta’ ħidma tal-grupp fl-ilsien oriġinali tad-dokument ikkonċernat.
   Artikolu 6
   Spejjeż tal-laqgħat
   1.   Parteċipanti fl-attivitajiet tal-grupp m’għandhomx jiġu remunerati għas-servizzi li jagħtu.
   2.   Il-Kummissjoni għandha tħallas lura l-ispejjeż tal-vjaġġi u, fejn ikun xieraq, l-ispejjeż tal-għajxien imġarrbin mill-membri marbuta mal-attivitajiet tal-grupp, skont ir-regoli tal-Kummissjoni dwar il-kumpens għall-ispejjeż tal-esperti esterni.
   3.   L-ispejjeż tal-laqgħat jiġu rimborżati fil-limiti tal-baġit annwali allokat għall-grupp mis-servizzi kompetenti tal-Kummissjoni.
   Artikolu 7
   L-applikabilità
   Din id-Deċiżjoni għandha tapplika sas-26 ta’ April 2012.

      Magħmul fi Brussell, is-26 ta’ April 2010.

            Għall-Kummissjoni

            Il-President

         José Manuel BARROSO

      (1)  OJ C 255, 13.9.2001, p. 1.

      (2)  ĠU C 63, 15.3.2003, p. 1.

      (3)  COM(2010) 2020 finali, p. 23.

      (4)  ĠU L 317, 3.12.2001, p. 1.

      (5)  ĠU L 8, 12.1.2001, p. 1.


Avviż Legali Importanti

|

32005D0206

Id-Deċiżjoni tal-Kunsill tat- 28 ta’ Frar 2005 dwar l-iffirmar u l-applikazzjoni provviżorja ta’ protokoll addizzjonali għall-Ftehim dwar il-Kummerċ, l-Iżvilupp u l-Koperazzjoni bejn il-Komunità Ewropea u l-Istati Membri tagħha, min-naħa l-waħda, u r-Repubblika ta’ l-Afrika t’Isfel, min-naħa l-oħra, biex jittieħed kont ta’ l-adeżjoni tar-Repubblika Ċeka, tar-Repubblika ta’ l-Estonja, tar-Repubblika ta’ Cipru, tar-Repubblika tal-Latvja, tar-Repubblika tal-Litwanja, tar-Repubblika ta’ l-Ungerija, tar-Repubblika ta’ Malta, tar-Repubblika tal-Polonja, tar-Repubblika tas-Slovenja, u tar-Repubblika Slovakka ma’ l-Unjoni Ewropea

Official Journal L 068 , 15/03/2005 P. 0032 - 0032 Official Journal L 159 , 13/06/2006 P. 0208 - 0208

		Id-Deċiżjoni tal-Kunsilltat- 28 ta’ Frar 2005dwar l-iffirmar u l-applikazzjoni provviżorja ta’ protokoll addizzjonali għall-Ftehim dwar il-Kummerċ, l-Iżvilupp u l-Koperazzjoni bejn il-Komunità Ewropea u l-Istati Membri tagħha, min-naħa l-waħda, u r-Repubblika ta’ l-Afrika t’Isfel, min-naħa l-oħra, biex jittieħed kont ta’ l-adeżjoni tar-Repubblika Ċeka, tar-Repubblika ta’ l-Estonja, tar-Repubblika ta’ Cipru, tar-Repubblika tal-Latvja, tar-Repubblika tal-Litwanja, tar-Repubblika ta’ l-Ungerija, tar-Repubblika ta’ Malta, tar-Repubblika tal-Polonja, tar-Repubblika tas-Slovenja, u tar-Repubblika Slovakka ma’ l-Unjoni Ewropea(2005/206/KE)IL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea u b’mod speċjali l-Artikolu 310, flimkien ma’ l-ewwel subparagrafu ta’ l-Artikolu 300(2), it-tieni sentenza, tiegħu,Wara li kkunsidra l-Att ta’ Adeżjoni ta’ l-2003, u b’mod partikolari l-Artikolu 6(2) tiegħu,Wara li kkunsidra l-proposta tal-Kummissjoni,Billi:(1) Fis- 26 ta’ April 2004 il-Kunsill awtorizza lill-Kummissjoni, f’isem il-Komunità Ewropea u l-Istati Membri tagħha, sabiex tinnegozja mar-Repubblika ta’ l-Afrika t’Isfel Protokoll Addizzjonali għall-Ftehim dwar il-Kummerċ, l-Iżvilupp u l-Koperazzjoni bejn il-Komunità Ewropea u l-Istati Membri tagħha min-naħa l-waħda u r-Repubblika ta’ l-Afrika t’Isfel, min-naħa l-oħra [1], biex tiġi kkunsidrata l-adeżjoni ta’ l-għaxar Stati Membri l-ġodda fl-Unjoni Ewropea,(2) Dawn in-negozjati ġew konklużi għas-sodisfazzjoni tal-Kummissjoni.(3) Il-Protokoll Addizzjonali nnegozjat mar-Repubblika ta’ Afrika t’Isfel jipprovdi, fl-Artikolu 10(2), għall-applikazzjoni proviżorja tal-Protokoll Addizzjonali qabel id-dħul fis-seħħ tiegħu.(4) Suġġett għall-konklużjoni tiegħu, il-Protokoll Addizzjonali għandu jiġi ffirmat f’isem il-Komunità u japplika fuq bażi provviżorja,IDDEĊIEDA KIF ĠEJ:Artikolu 1Il-President tal-Kunsill huwa hawnhekk awtorizzat jinnomina l-persuna/i li jkollha/jkollhom il-poter li tiffirma/jiffirmaw, f’isem il-Komunità u l-Istati Membri tagħha, il-Protokoll Addizzjonali għall-Ftehim dwar il-Kummerċ, l-Iżvilupp u l-Koperazzjoni bejn il-Komunità Ewropea u l-Istati Membri tagħha min-naħa l-waħda, u r-Repubblika ta’ l-Afrika t’Isfel min-naħa l-oħra, biex jittieħed kont ta’ l-adeżjoni tar-Repubblika Ċeka, ir-Repubblika ta’ l-Estonja, ir-Repubblika ta’ Ċipru, ir-Repubblika tal-Latvja, ir-Repubblika tal-Litwanja, ir-Repubblika ta’ l-Ungerija, ir-Repubblika ta’ Malta, ir-Repubblika tal-Polonja, ir-Repubblika tas-Slovenja u r-Repubblika Slovakka fl-Unjoni Ewropea.It-test tal-Protokoll addizzjonali hu Anness ma’ din id-Deċiżjoni.Artikolu 2Il-Protokoll Addizzjonali għandu japplika b’mod provviżorju suġġett għall-konklużjoni tiegħu.Magħmul fi Brussel, nhar it- 28 ta’ Frar 2005.Għall-KunsillIl-PresidentF. Boden[1] ĠU L 127, 29.4.2004, p. 109.--------------------------------------------------Protokoll Addizzjonaligħall-Ftehim dwar il-Kummerċ, l-Iżvilupp u Koperazzjoni bejn il-Komunità Ewropea u l-Istati Membri tagħha, min-naħa l-waħda, u r-Repubblika ta’ l-Afrika t’Isfel, min-naħa l-oħra, biex jittieħed kont ta’ l-Adeżjoni tar-Repubblika Ċeka, tar-Repubblika ta’ l-Estonja, tar-Repubblika ta’ Cipru, tar-Repubblika tal-Latvja, tar-Repubblika tal-Litwanja, tar-Repubblika ta’ l-Ungerija, tar-Repubblika ta’ Malta, tar-Repubblika tal-Polonja, tar-Repubblika tas-Slovenja, u tar-Repubblika Slovakka ma’ l-Unjoni EwropeaIR-RENJU TAL-BELĠJU,IR-REPUBBLIKA ĊEKA,IR-RENJU TAD-DANIMARKA,IR-REPUBBLIKA FEDERALI TAL-ĠERMANJA,IR-REPUBBLIKA TA’ L-ESTONJA,IR-REPUBBLIKA ELLENIKA,IR-RENJU TA’ SPANJA,IR-REPUBBLIKA FRANĊIŻA,L-IRLANDA,IR-REPUBBLIKA TALJANA,IR-REPUBBLIKA TA’ ĊIPRU,IR-REPUBBLIKA TAL-LATVJA,IR-REPUBBLIKA TAL-LITWANJA,IL-GRAN-DUKAT TAL-LUSSEMBURGU,IR-REPUBBLIKA TA’ L-UNGERIJA,IR-REPUBBLIKA TA’ MALTA,IR-RENJU TA’ L-OLANDA,IR-REPUBBLIKA TA’ L-AWSTRIJA,IR-REPUBBLIKA TAL-POLONJA,IR-REPUBBLIKA PORTUGIŻA,IR-REPUBBLIKA TAS-SLOVENJA,IR-REPUBBLIKA SLOVAKKA,IR-REPUBBLIKA TAL-FINLANDJA,IR-RENJU TA’ L-IŻVEZJA,IR-RENJU-UNIT TAL-GRAN BRITTANJA U TA’ L-IRLANDA TA’ FUQ,minn hawn ‘il quddiem imsejħin "l-Istati Membri", irrappreżentati mill-Kunsill ta’ l-Unjoni Ewropea, uuL-KOMUNITÀ EWROPEA,minn hawn ‘il quddiem imsejħa "l-Komunità",uR-REPUBBLIKA TA’ L-AFRIKA T’ISFELminn hawn ‘il quddiem imsejħin b’mod konġunt "il-Partijiet Kontraenti Attwali",WARA LI KKUNSIDRAW il-Ftehim dwar il-Kummerċ, l-Iżvilupp u l-Koperazzjoni bejn il-Komunità Ewropea u l-Istati Membri tagħha min-naħa l-waħda u r-Repubblika ta’ l-Afrika t’Isfel min-naħa l-oħra, (minn hawn ‘il quddiem imsejjaħ "TDCA"), kien iffirmat fi Pretoria fil- 11 ta’ Ottubru 1999 u daħal fis-seħħ fl- 1 ta’ Mejju 2004;WARA LI KKUNSIDRAW it-Trattat dwar l-adeżjoni tar-Repubblika Ċeka, ir-Repubblika ta’ l-Estonja, ir-Repubblika ta’ Ċipru, ir-Repubblika tal-Latvja, ir-Repubblika tal-Litwanja, ir-Repubblika ta’ l-Ungerija, ir-Repubblika ta’ Malta, ir-Repubblika tal-Polonja, ir-Repubblika tas-Slovenja u r-Repubblika Slovakka fl-Unjoni Ewropea (minn hawn ‘il quddiem imsejjaħ "it-Trattat ta’ l-Adeżjoni"), kien iffirmat f’Ateni fis- 16 ta’ April 2003 u daħal fis-seħħ fl- 1 ta’ Mejju 2004;WARA LI KKUNSIDRAW li skond l-Artikolu 6(2) tat-Trattat ta’ l-Adeżjoni, l-adeżjoni tal-Partijiet Kontraenti l-ġodda mat-TDCA għandha tiġi approvata bil-konklużjoni ta’ Protokoll għat-TDCA;FTIEHMU DAN LI ĠEJ:Artikolu 1Ir-Repubblika Ċeka, ir-Repubblika ta’ l-Estonja, ir-Repubblika ta’ Ċipru, ir-Repubblika tal-Latvja, ir-Repubblika tal-Litwanja, ir-Repubblika ta’ l-Ungerija, ir-Repubblika ta’ Malta, ir-Repubblika tal-Polonja, ir-Repubblika tas-Slovenja u r-Repubblika Slovakka (minn hawn ‘il quddiem imsejħa "l-Istati Membri l-ġodda") isiru Partijiet Kontraenti għat-TDCA, u għandhom jadottaw u jirrikonoxxu legalment rispettivament, bl-istess mod bħall-Istati Membri l-oħra tal-Komunità, it-testi tal-Ftehim kif ukoll l-Annessi, il-Protokolli u d-Dikjarazzjonijiet mehmuża miegħu.KAPITOLU IEMENDI GĦAT-TEST TAT-TDCA, INKLUŻI L-ANNESSI U L-PROTOKOLLI TIEGĦUArtikolu 2Lingwi u numru ta’ testi oriġinaliL-Artikolu 108 tat-TDCA hu sostitwit bit-test li ġej:"Artikolu 108Dan il-Ftehim hu mfassal f’żewġ kopji fil-lingwa Ċeka, Daniża, Olandiża, Ingliża, Estonjana, Finlandiża Franċiża, Ġermaniża, Griega, Ungeriża, Taljana, Latvjana, Litwana, Maltija, Pollakka, Portugiża, Slovakka, Slovena, Spanjola u Svediża u fil-lingwi uffiċjali tar-Repubblika ta’ l-Afrika t’Isfel, minbarra l-Ingliż, jiġifieri bis-Sepedi, is-Sesotho, is-Setswana, is-siSwati, it-Tshivenda, ix-Xitsonga, l-Afrikaans, l-isiNdebele, l-isiXhosa u l-isiZulu, b’kull wieħed minn dawn it-testi ugwalment awtentiku.".Artikolu 3Kwota tariffarjaIl-kwoti tariffarji għall-global prepared fruit u l- global mixed prepared fruit, li jidhru fil-lista 6 ta’ l-Anness IV tat-TDCA għandhom jiżdiedu b’1225 tunnellata u 340 tunnellata rispettivament.Artikolu 4Regoli ta’ l-oriġiniIl-Protokoll Nru 1 tat-TDCA għandu jinbidel kif ġej:1) L-Artikolu 16(4) għandu jinbidel bit-test li ġej:"4. Iċ-ċertifikati ta’ moviment EUR.1 maħruġin retrospettivament għandu jkollhom fuqhom waħda mill-frażijiet li ġejjin:ES  "EXPEDIDO A POSTERIORI"CS  "VYSTAVENO DODATEČNĚ"DA  "UDSTEDT EFTERFØLGENDE"DE  "NACHTRÄGLICH AUSGESTELLT"ET  "TAGANTJÄRELE VÄLJA ANTUD"EL  "ΕΚΔΟΘΕΝ ΕΚ ΤΩΝ ΥΣΤΕΡΩΝ"EN  "ISSUED RETROSPECTIVELY"FR  "DÉLIVRÉ A POSTERIORI"IT  "RILASCIATO A POSTERIORI"LV  "IZSNIEGTS RETROSPEKTĪVI"LT  "RETROSPEKTYVUSIS IŠDAVIMAS"HU  "KIADVA VISSZAMENŐLEGES HATÁLLYAL"MT  "MAĦRUĠ RETROSPETTIVAMENT"NL  "AFGEGEVEN A POSTERIORI"PL  "WYSTAWIONE RETROSPEKTYWNIE"PT  "EMITIDO A POSTERIORI"SL  "IZDANO NAKNADNO"SK  "VYDANÉ DODATOČNE"FI  "ANNETTU JÄLKIKÄTEEN"SV  "UTFÄRDAT I EFTERHAND"";2) Il-paragrafu 2 ta’ l-Artikolu 17 għandu jinbidel bit-test li ġej:"2. Id-duplikat maħruġ b’dan il-mod għandu jkollu fuqu waħda mill-kliem li ġejjin:ES  "DUPLICADO"CS  "DUPLIKÁT"DA  "DUPLIKAT"DE  "DUPLIKAT"ET  "DUPLIKAAT"EL  "ΑΝΤΙΓΡΑΦΟ"EN  "DUPLICATE"FR  "DUPLICATA"IT  "DUPLICATO"LV  "DUBLIKĀTS"LT  "DUBLIKATAS"HU  "MÁSODLAT"MT  "DUPLIKAT"NL  "DUPLICAAT"PL  "DUPLIKAT"PT  "SEGUNDA VIA"SL  "DVOJNIK"SK  "DUPLIKÁT"FI  "KAKSOISKAPPALE"SV  "DUPLIKAT"";3) L-Anness IV għandu jinbidel bit-test li ġej:""ANNESS IVDIKJARAZZJONI TAR-RIĊEVUTAId-dikjarazzjoni tar-riċevuta, li t-test tagħha jidher hawnhekk, għandha tkun stabbilita b’mod konformi man-noti li jidhru f’qiegħ il-paġna. Madankollu, m’hemmx bżonn li dawn in-noti f’qiegħ il-paġna jiġu inklużi.Verżjoni SpanjolaEl exportador de los productos incluidos en el presente documento [autorización aduanera no … [1].] declara que, salvo indicación en sentido contrario, estos productos gozan de un origen preferencial … [2].Verżjoni ĊekaVývozce výrobků uvedených v tomto dokumentu (číslo povolení … [1]) prohlašuje, že kromě zřetelně označených, mají tyto výrobky preferenční původ v … [2].Verżjoni DaniżaEksportøren af varer, der er omfattet af nærværende dokument, (toldmyndighedernes tilladelse nr. … [1]), erklærer, at varerne, medmindre andet tydeligt er angivet, har præferenceoprindelse i … [2].Verżjoni ĠermaniżaDer Ausführer (Ermächtigter Ausführer; Bewilligungs-Nr. … [1]) der Waren, auf die sich dieses Handelspapier bezieht, erklärt, dass diese Waren, soweit nicht anders angegeben, präferenzbegünstigte … [2] Ursprungswaren sind.Verżjoni EstonjanaKäesoleva dokumendiga hõlmatud toodete eksportija (tolliameti kinnitus nr. … [1]) deklareerib, et need tooted on … [2] sooduspäritoluga, välja arvatud juhul kui on selgelt näidatud teisiti.Verżjoni GriegaΟ εξαγωγέας των προϊόντων που καλύπτονται από το παρόν έγγραφο [άδεια τελωνείου υπ'αριθ … [1]] δηλώνει ότι, εκτός εάν δηλώνεται σαφώς άλλως, τα προϊόντα αυτά είναι προτιμησιακής καταγωγής … [2].Verżjoni IngliżaThe exporter of the products covered by this document (customs authorisation No … [1]) declares that, except where otherwise clearly indicated, these products are of … [2] preferential origin.Verżjoni FranċiżaL’exportateur des produits couverts par le présent document [autorisation douanière no … [1]] déclare que, sauf indication claire du contraire, ces produits ont l’origine préférentielle … [2].Verżjoni TaljanaL’esportatore delle merci contemplate nel presente documento [autorizzazione doganale n. … [1]] dichiara che, salvo indicazione contraria, le merci sono di origine preferenziale … [2].Verżjoni LatvjanaTo produktu eksportētājs, kuri ietverti šajā dokumentā (muitas atļauja Nr. … [1]), deklarē, ka, izņemot tur, kur ir citādi skaidri noteikts, šiem produktiem ir preferenciāla izcelsme no … [2].Verżjoni LitwanaŠiame dokumente išvardintų prekių eksportuotojas (muitinės liudijimo Nr … [1]) deklaruoja, kad, jeigu kitaip nenurodyta, tai yra … [2] preferencinės kilmės prekės.Verżjoni UngeriżaA jelen okmányban szereplő áruk exportőre (vámfelhatalmazási szám: … [1]) kijelentem, hogy eltérő jelzés hianyában az áruk kedvezményes … [2] származásúak.Verżjoni MaltijaL-esportatur tal-prodotti koperti b’dan id-dokument (awtorizzazzjoni tad-dwana nru. … [1]) jiddikjara li, ħlief fejn indikat b’mod ċar li mhux hekk, dawn il-prodotti huma ta’ oriġini preferenzjali … [2].Verżjoni OlandiżaDe exporteur van de goederen waarop dit document van toepassing is (douanevergunning nr. … [1]), verklaart dat, behoudens uitdrukkelijke andersluidende vermelding, deze goederen van preferentiële … oorsprong zijn [2].Verżjoni PollakkaEksporter produktów objętych tym dokumentem (upoważnienie władz celnych nr … [1]) deklaruje, że z wyjątkiem gdzie jest to wyraźnie określone, produkty te mają … [2] preferencyjne pochodzenie.Verżjoni PortugiżaO abaixo-assinado, exportador dos produtos abrangidos pelo presente documento [autorização aduaneira n.o … [1]], declara que, salvo indicação expressa em contrário, estes produtos são de origem preferencial … [2].Verżjoni Slovena)Izvoznik blaga, zajetega s tem dokumentom (pooblastilo carinskih organov št … [1]) izjavlja, da, razen če ni drugače jasno navedeno, ima to blago preferencialno … [2] poreklo.Verżjoni SlovakkaVývozca výrobkov uvedených v tomto dokumente (číslo povolenia … [1]) vyhlasuje, že okrem zreteľne označených, majú tieto výrobky preferenčný pôvod v … [2].Verżjoni FinlandiżaTässä asiakirjassa mainittujen tuotteiden viejä (tullin lupa n:o … [1]) ilmoittaa, että nämä tuotteet ovat, ellei toisin ole selvästi merkitty, etuuskohteluun oikeutettuja … alkuperätuotteita [2].Verżjoni SvediżaExportören av de varor som omfattas av detta dokument (tullmyndighetens tillstånd nr … [1]) försäkrar att dessa varor, om inte annat tydligt markerats, har förmånsberättigande … ursprung [2].Verżjonijiet ta’ l-Afrika t’IsfelBagwebi ba go romela ntle ditöweletöwa töeo di akaretöwago ke tokumente ye (Nomoro ya ditöwantle ya tumelelo … [1]) ba ipolela gore ntle le moo go laeditöwego, ditöweletöwa töe ke töa go töwa [2] ka tlhago.Moromelli wa sehlahiswa ya sireleditsweng ke tokomane ena (tumello ya thepa naheng No … [1]) e hlalosa hore, ka ntle ha eba ho hlalositswe ka tsela e nngwe ka nepo, dihlahiswa tsena ke tsa … tshimoloho e kgethilweng [2].Moromelantle wa dikuno tse di tlhagelelang mo lokwalong le (lokwalo lwa tumelelo ya kgethiso No … [1]) o tlhomamisa gore, ntle le fa go tlhagisitsweng ka mokgwa mongwe, dikuno tse ke tsa … dinaga tse di thokegang [2].Umtfumeli ngaphandle walemikhicito lebalwe kulomculu (ngeligunya lalokutfunyelwa ngaphandle Nombolo … [1]) lophakamisa kutsi, ngaphandle kwalapho lekuboniswe khona ngalokucacile, lemikhicito … ngeyendzabuko lebonelelwako [2].Muvhambadzi wa zwibveledzwa mashangoni a nnda, (zwibveledzwa) zwine zwa vha zwo ambiwaho kha ili linwalo (linwalo la u nea maanda la mithelo ya zwitundwannda kana zwirumelwannda la vhu … [1]), li khou buletshedza uri, nga nnda ha musi zwo ambiwa nga inwe ndila-vho, zwibveledzwa hezwi ndi zwa … vhubwo hune ha khou funeseswa kana u takaleleswa [2].Muxavisela-vambe wa swikumiwa leswi nga eka tsalwa leri (Xibalo xa switundziwa xa Nomboro … [1]) u boxa leswaku, handle ka laha swi kombisiweke, swikumiwa leswi i swa ntiyiso swa xilaveko xa le henhla swinene [2].Die uitvoerder van die produkte gedek deur hierdie dokument (doeanemagtiging No … [1]) verklaar dat, uitgesonderd waar andersins duidelik aangedui, hierdie produkte van … voorkeuroorsprong [2] is.Umthumelli-phandle wemikhiqizo ebalwe kilencwadi (inomboro … [1] egunyaza imikhiqizo ephumako) ubeka uthi, ngaphandle kobana kutjengiswe ngendlela ethileko butjhatjhalazi, lemikhiqizo ine… mwelaphi enconyiswako [2].Umthumeli weempahla ngaphandle kwelizwe wemveliso equkwa lolu xwebhu (iirhafu zempahla zesigunyaziso Nombolo … [1]) ubhengeza ukuthi, ngaphandle kwalapho kuboniswe ngokucacileyo, ezi mveliso … zezemvelaphi eyamkelekileyo kunezinye [2].Umthumeli wempahla ebhaliwe kulo mqulu iNombolo… yokugunyaza yentela yempahla … [1] uyamemezela ukuthi, ngaphandle kokuthi kukhonjisiwe ngokusobala, le mikhiqizo iqhamuka … endaweni ekhethekileyo [2].… [3].(Post u data)… [4].(Firma ta’ l-esportatur; minbarra dan, l-isem tal-firmatarju tad-dikjarazzjoni għandu jkun indikat b’kitba ċara)"KAPITOLU IIDISPOŻIZZJONIJIET TRANSITORJIArtikolu 5KonsultazzjonijietIr-Repubblika ta’ l-Afrika t’Isfel tintrabat li ma tippreżenta l-ebda pretensjoni, talba jew referenza u li ma temenda jew tirtira l-ebda konċessjoni bis-saħħa ta’ l-Artikolu XXIV.6 u l-Artikolu XXVIII tal-GATT, b’konnessjoni mat-tkabbir tal-Komunità. Madankollu, sa tmiem Lulju 2004, il-Komunità hi disposta li tikkunsidra l-organizzazzjoni ta’ konsultazzjonijiet supplimentari b’applikazzjoni ta’ l-Artikolu 22.2 tat-TDCA.Artikolu 6Merkanzija in transitu jew f’maħżen temporanju1. Id-dispożizzjonijiet tal-Ftehim għandhom japplikaw għal merkanzija esportata jew mill-Afrika t’Isfel lejn wieħed mill-Istati Membri l-ġodda jew minn wieħed mill-Istati Membri l-ġodda lejn l-Afrika t’Isfel, li tħares id-dispożizzjonijiet tal-Protokoll Nru 1 tat-TDCA u li, fid-data ta’ l-adeżjoni, jkunu jinsabu in transitu jew f’maħżen temporanju, f’maħżen doganali jew f’żona franka fl-Afrika t’Isfel jew fl-Istat Membru l-ġdid ikkonċernat.2. Trattament preferenzjali għandu jingħata f’każi bħal dawn, suġġett għall-preżentazzjoni lill-awtoritajiet doganali tal-pajjiż li qed jimporta, fi żmien erba’ xhur mid-data ta’ l-adeżjoni, ta’ prova ta’ l-oriġini maħruġa b’mod retrospettiv mill-awtoritajiet doganali tal-pajjiż li qed jesporta.Artikolu 7Kwoti fl-2004Għas-sena 2004, iż-żidiet fil-volum tal-kwoti tariffarji eżistenti għandhom ikunu kkalkulati permezz ta’ prorata tal-volum bażiku, b’konsiderazzjoni tal-perjodu li jkun għadda qabel l- 1 ta’ Mejju 2004.KAPITOLU IIIDISPOŻIZZJONIJIET ĠENERALI U FINALIArtikolu 8Dan il-Protokoll se jkun parti integrali tat-TDCA.Artikolu 91. Dan il-Protokoll għandu jkun approvat mill-Komunità, mill-Kunsill ta’ l-Unjoni Ewropea f’isem l-Istati Membri, u mir-Repubblika ta’ l-Afrika t’Isfel, skond il-proċeduri tagħhom.2. Il-Partijiet Kontraenti għandhom jinnotifikaw lil xulxin bit-tlestija tal-proċeduri korrispondenti msemmija fil-paragrafu 1. L-istrumenti ta’ l-approvazzjoni għandhom ikunu depożitati fi ħdan is-Segretarjat Ġenerali tal-Kunsill ta’ l-Unjoni Ewropea.Artikolu 101. Dan il-Protokoll għandu jidħol fis-seħħ fl-ewwel jum ta’ l-ewwel xahar wara d-data tad-depożitu ta’ l-aħħar strument ta’ approvazzjoni.2. Dan il-Protokoll għandu japplikaw b’mod proviżorju mill- 1 ta’ Mejju 2004.Artikolu 11Dan il-Ftehim hu mfassal f’żewġ kopji fil-lingwa Ċeka, Daniża, Olandiża, Ingliża, Estonjana, Finlandiża Franċiża, Ġermaniża, Griega, Ungeriża, Taljana, Latvjana, Litwana, Maltija, Pollakka, Portugiża, Slovakka, Slovena, Spanjola u Svediża u fil-lingwi uffiċjali tar-Repubblika ta’ l-Afrika t’Isfel, minbarra l-Ingliż, jiġifieri bis-Sepedi, is-Sesotho, is-Setswana, is-siSwati, it-Tshivenda, ix-Xitsonga, l-Afrikaans, l-isiNdebele, l-isiXhosa u l-isiZulu, b’kull wieħed minn dawn it-testi ugwalment awtentiku.Għall-Istati MembriGħall-Komunità EwropeaGħar-Repubblika ta’ l-Afrika t’Isfel[1] Jekk id-dikjarazzjoni tar-riċevuta ssir minn esportatur approvat fis-sens ta’ l-Artikolu 20 tal-Protokoll, in-numru ta’ l-awtorizzazzjoni ta’ dan l-esportatur għandu jissemma hawn. Jekk id-dikjarazzjoni tar-riċevuta ma ssirx minn esportatur approvat, il-kliem li jidher fil-parentesi għandhom jitħassru jew l-ispazju jitħalla vojt.[2] L-oriġini tal-prodotti għandha tkun indikata. Fil-każ fejn id-dikjarazzjoni tar-riċevuta hija, totalment jew parzjalment, dwar prodotti li ġejjin minn Ceuta u Melilla fis-sens ta’ l-Artikolu 36 tal-Protokoll, l-esportatur hu mitlub li jidentifikahom b’mod ċar permezz tas-simbolu "CM" fid-dokument li fuqu ssir id-dikjarazzjoni.[3] Dawn l-indikazzjonijiet huma fakultattivi jekk l-informazzjoni tidher fid-dokument innifsu.[4] Ara l-paragrafu 5 ta’ l-Artikolu 19 tal-Protokoll. Fil-każijiet fejn l-esportatur mhux mitlub jiffirma, l-eżenzjoni mill-firma teħles ukoll mill-obbligu li jiġi indikat l-isem tal-firmatarju."--------------------------------------------------